Două femei, abia înrudite prin căsătoria copiilor lor, s-au păruit și s-au lovit la nunta odraslelor organizată, la sfârșitul săptămânii trecute, într-un local din Slatina.

Cearta ar fi plecat de la o neînțelegere măruntă între cele două femei, potrivit publicației Ziarul de Olt.

Soacra mare și soacra mică și-au imputat una alteia lucruri legate de organizare, neînțelegerea a degenerat la replici tăioase și de aici până la o păruială în toată regula nu a mai fost decît un pas.

A fost nevoie de intervenția polițiștilor, care au făcut „cadou” părților amenzi pentru tulburarea ordinii și liniștii publice.

Una dintre cele două femei este din Brebeni, cealaltă din Colonești, mai scrie Ziarul de Olt.

După încercările disperate de a-și liniști mamele, mirii au trecut peste incident și încercă să-și vadă de viața de cuplu abia începută.